CELEX: 32021D2074
Language: bg
Date: 2021-11-25 00:00:00
Title: Решение (ОВППС) 2021/2074 на Съвета от 25 ноември 2021 година за изменение на Решение (ОВППС) 2017/2370 за подкрепа на Хагския кодекс за поведение срещу разпространението на балистични ракети в рамките на Стратегията на ЕС срещу разпространението на оръжия за масово унищожение

26.11.2021   
               
               
                  BG
               
               
                  Официален вестник на Европейския съюз
               
               
                  L 421/70
               
            
         РЕШЕНИЕ (ОВППС) 2021/2074 НА СЪВЕТА
         от 25 ноември 2021 година
         за изменение на Решение (ОВППС) 2017/2370 за подкрепа на Хагския кодекс за поведение срещу разпространението на балистични ракети в рамките на Стратегията на ЕС срещу разпространението на оръжия за масово унищожение
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 18 декември 2017 г. Съветът прие Решение (ОВППС) 2017/2370 (1), което възлага техническото изпълнение на определени проекти на Fondation pour la recherche stratégique (FRS).
                  
               
                     (2)
                  
                  
                     В съответствие с член 3, параграф 3 от Решение (ОВППС) 2017/2370, споразумението за отпускане на безвъзмездни средства с FRS беше подписано на 21 декември 2017 г. Срокът на споразумението за отпускане на безвъзмездни средства трябваше да изтече на 21 декември 2020 г.
                  
               
                     (3)
                  
                  
                     На 26 май 2020 г. FRS поиска удължаване на срока за изпълнение на Решение (ОВППС) 2017/2370 до 20 декември 2021 г. Поисканото удължаване се дължеше на пандемията от COVID-19, и по-специално на отлагането на редица дейности, посочени в член 1 от посоченото решение, и нежеланието на националните администрации в някои целеви държави да обсъждат организирането на подобни дейности предвид несигурната обстановка, дължаща се на пандемията.
                  
               
                     (4)
                  
                  
                     На 20 юли 2020 г. Съветът прие Решение (ОВППС) 2020/1066 (2), с което Решение (ОВППС) 2017/2370 беше изменено, като срокът за изпълнението му бе удължен до 20 декември 2021 г.
                  
               
                     (5)
                  
                  
                     На 27 септември 2021 г. FRS поиска допълнително удължаване с 13 месеца до 21 януари 2023 г. на срока на действие на Решение (ОВППС) 2017/2370 с оглед на продължаващото въздействие на пандемията от COVID-19 и свързаните с нея ограничения за пътуване върху планираните от FRS дейности.
                  
               
                     (6)
                  
                  
                     Продължаването на дейностите, посочени в член 1 от Решение (ОВППС) 2017/2370, няма последици от гледна точка на финансовите ресурси до 21 януари 2023 г.
                  
               
                     (7)
                  
                  
                     Поради това Решение (ОВППС) 2017/2370 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 5 от Решение (ОВППС) 2017/2370 параграф 2 се заменя със следното:
            
               
                  „2.   Срокът на действие на настоящото решение изтича на 21 януари 2023 г.“
               
            
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 25 ноември 2021 година.
            
               
                  За Съвета
               
               
                  Председател
               
               Z. POČIVALŠEK
            
         
         
            (1)  Решение (ОВППС) 2017/2370 на Съвета от 18 декември 2017 г. за подкрепа на Хагския кодекс за поведение срещу разпространението на балистични ракети в рамките на Стратегията на ЕС срещу разпространението на оръжия за масово унищожение (ОВ L 337, 19.12.2017 г., стр. 28).
         
            (2)  Решение (ОВППС) 2020/1066 на Съвета от 20 юли 2020 г. за изменение на Решение (ОВППС) 2017/2370 за подкрепа на Хагския кодекс за поведение срещу разпространението на балистични ракети в рамките на Стратегията на ЕС срещу разпространението на оръжия за масово унищожение (ОВ L 234 I, 21.7.2020 г., стр. 1).